**DR. KEVIN ZADAI – CD2  
Beszélgetésem Jézussal a Jövő Kapcsán**

Üdvözlet mindenkinek, nevem Dr. Kevin Zadai. Ez a négy CD-ből álló sorozat második része, melynek címe „Beszélgetésem Jézussal a jövő kapcsán”. Ott fogjuk folytatni, ahol az előző részt abbahagytuk, amikor Pál apostol fantasztikus kijelentéseket kapott, és amikor Jézus engem meglátogatott és beszélt hozzám, azt akarta, hogy ez az üzenet mindenkihez eljusson. Olyan kijelentésekben, kinyilatkoztatásokban járunk, mint még azelőtt soha. Azzal fejeztük be az első részt, hogy arról beszéltünk: Isten örökbe fogadott bennünket gyermekeiként és ebben a „Fiúságban” kell élnünk, és mindabban az áldásban, ami ezzel az örökbefogadással együtt jár. A mostani Időtől fogva egészen odáig, amíg ez az időszak le nem zárul, ami SZÁMOMRA 11 év lesz a szolgálatból, azt mondta a „Fiúságra” kell tennem a hangsúlyt. Szeretném elétek tárni, hogy Pál imádkozott az Efézusbeliekért az **Efézus 1:17-23**-ban **„Azt kérem, hogy Urunk, Jézus Krisztus Istene, a dicsőséges Atya Isten töltsön be titeket a Szent Szellemmel, aki bölccsé tesz, kijelenti és igazán megismerteti veletek Istent. Azt kérem Istentől, hogy nyissa meg szívetek szemét, hogy fel tudjátok fogni, milyen reménységre hívott el titeket, és milyen dicsőséges az a hatalmas örökség, amit Isten a saját szent népének szánt. Imádkozom, hogy megtudjátok, milyen mérhetetlenül nagy Isten ereje, amely hatékonyan működik bennünk, hívőkben. Ugyanez az erő mutatkozott meg akkor is, amikor az Atya feltámasztotta Krisztust a halálból, és a Mennyben a jobbjára ültette. Így lett Krisztus sokkal hatalmasabb, mint az összes uralkodó, hatalmasság, erő vagy király, vagy bármilyen más hatalom - de nemcsak a jelenlegi, hanem a következő korokban is. Isten tehát mindent Krisztus lába, vagyis a hatalma alá helyezett. Ugyanakkor mindenekfelett Krisztust tette „fejévé” az Eklézsiának, amely viszont a „teste” Krisztusnak. Az Eklézsiát minden tekintetben Krisztus tölti be és teszi teljessé - mint ahogyan minden mást is Ő tesz teljessé és befejezetté.”** Olvashatjuk, hogy azért imádkozott, hogy Isten Szelleme által a szívük szemei megnyíljanak. Jézus arra mutatott rá, hogy nagyon fontos ezt az imát imádkoznunk a saját életünkre és Ő akarja, hogy ezt imádkozzuk ki magunkra, az Efézus 1:17-től a 23-asig. Ha személyesen veszed ezt az Igét, és úgy kiimádkozod saját magadra, elkezded meglátni, ahogy Isten Szelleme úgy fog mozdulni az életedben, mint még soha azelőtt. Szeretném most azzal folytatni, amit Jézus tovább tanított nekem az Efézus 4-ből, mivelhogy igeversről igeversre együtt haladtunk és az előző részben már ezt elmondtam, hogy ez órákon keresztül ment így. Szeretném akkor, ha oda is fordítanánk az Efézus 4-hez és az első verstől fogom olvasni. **Ef. 4:1-6 „Kérlek benneteket - én, aki azért viselem ezt a fogságot, mert az Urat szolgálom -, hogy Istentől kapott elhívásotokhoz méltóan éljetek! Legyetek mindig alázatosak, szelídek, türelmesek, és isteni szeretettel viseljétek el egymást! A Szent Szellem a békesség kötelével vesz körül - így egyesít benneteket. Ezért minden igyekezettel arra törekedjetek, hogy őrizzétek meg ezt a harmóniát! Mivel mindannyian ugyanazt az egyetlen Szent Szellemet kaptuk, együttesen ugyanazt az egyetlen Testet alkotjuk. Hasonlóképpen mindnyájan ugyanazt reméljük és várjuk, hiszen Isten erre hívott el bennünket. Csak egyetlen Úr van, aki mindannyiunknak Ura. Ugyanazt a hitet kaptuk, és ugyanabban a bemerítésben részesültünk. Csak egy Isten van - mindannyiunk Atyja - aki mindenek felett uralkodik, mindenen keresztül cselekszik, és mindenben jelen van.”** Az angolban egyik Bibliafordítás szerint az első versben az áll, hogy „a mi magasrangú elhívásunkhoz méltón éljünk…” Tehát azt mondja itt nekünk Pál, hogy a mi elhívásunk Istenben nagyon magasrangú és Jézus azt magyarázta el nekem, hogy nem volt még előttünk olyan generáció, akiket láthattunk volna megjelenni a földön, akik fontosabbak lettek volna, mint ez a jelenlegi generáció. Megmondom őszintén, teljesen ledöbbentem, amikor Jézus arról beszélt, hogy mi - ez a jelenlegi generáció mennyire különlegesek vagyunk. Azt is elmondta, hogy az elődeink mind alapokat vetettek le és mindannyian nagyon keményen dolgoztak és most ők is erre a generációra tekintenek, mert mi leszünk azok, akik a döntő szerepet fogják játszani a végjátékban. Azon gondolkodtam, hogy vajon ez azt jelenti, hogy már mi leszünk azok, akikkel befejeződik ez a korszak vagy pedig nagyon közel állunk már hozzá, de akkor azt mondta nekem az Úr, hogy a most születendő generáció fogja elkezdeni az előkészületét az Ő visszajövetelének, mert azokat a gyerekeket elhívja prófétáinak. Azt is mondta, hogy az a generáció, akik még csak most fognak majd megszületni, vagy akik már az anyaméhben vannak, sátán megpróbálja majd elpusztítani őket még az anyaméhben, mert sátán is tudja, hogy ők lesznek az a prófétikus generáció, akik Isten mozgalmát fogják levezényelni. Szóval, ezeket a gyerekeket sátán megcélozta, ezért is magyarázta el nekem, hogy nagyon sok gyerek, akik most az anyaméhben vannak, vagy majd ezután fognak születni, próféták lesznek ezekben az utolsó időkben, Isten szószólói lesznek. Ahogy ott ült és magyarázta ezt nekem az Efézusi levél 4. fejezetéből, azt mondta, hogy az az Istentől jövő elhívás, amivel rendelkezünk, az egy nagyon magas szintű elhívás, és hogy a jelenlegi generáció rendkívül fontos. Azt mondta, hogy mindazok, akik már most a Mennyben vannak, nagyon buzgón és keményen munkálkodtak azon, hogy minden erre az időre kicsúcsosodhasson. Szóval, ez a generáció, amiben most élünk, és az elkövetkezendő generáció annyira nagyon fontos Isten számára! Láttam ezt ebben a meglátogatásomban, amikor Jézus azt mutatta meg nekem, hogy mi mennyire fontosak vagyunk. Szóval, ne felejtsük el, hogy Isten már ezt előre elrendelte és nekünk magas rangot adott. Örökbe fogadott bennünket, hogy Isten családjának legyünk részei és mindenben részt vegyünk, amiben a mi Atyánk részt vett. Jézus eljött és az utat előkészítette számunkra, hogy ezt a szolgálatot most bevégezhessük, beteljesíthessük, hogy ne csupán annyit tegyünk, amennyit Jézus, hanem még nála is nagyobbakat, ahogy azt Ő megmondta. (Ján.14:12) Az Ő akarata az, hogy mi eggyé váljunk Ővele és Őbenne egymással is, hogy úgy váljunk mi eggyé, mint ahogy a Szentháromság is egy. Hogy egy legyen a bemerítés, mivelhogy mindnyájunknak ugyanaz az egy édesapja van, az Atya, és Pál erről beszél itt. Jézus azt magyarázta nekem, hogy a végidők Gyülekezete, a Krisztus Egyháza, az Eklézsia rendelkezik olyan ajándékokkal, amiket Istentől kapott, és azt is elmagyarázta, hogy nagyon sok félreértés történt itt a földön Isten kormányzását tekintve az Egyházban az öt szolgálati ajándékon keresztül, hogy hogyan is működjön ez az egész terület, hogy hatékony tudjon lenni, épp úgy, mint ahogy eredetileg el volt rendelve. Szóval, elkezdett engem stratégiailag tanítani a most következő Igeversekben és elmagyarázta nekem a hetes verstől kezdődően, **Ef. 4:7-10 „Közülünk mindenki kapott valamilyen ajándékot, annak megfelelően, hogy Krisztus milyen célra adta neki a kegyelmet. Ezért mondja az Írás: „Amikor felment a magasságba, foglyokat vitt magával, és ajándékokat adott az embereknek.” Amikor azt mondja, hogy „felment”, ez azt jelenti, hogy előzőleg Krisztus lejött a Földre. Aki alászállt, ugyanaz, mint aki felemelkedett minden égi magasság fölé, hogy mindent betöltsön.”** Szóval, azt mondta nekem, hogy innentől kezdve az elkövetkező 11 évben „Kevin, szeretném, ha arra összpontosítanál és figyelnél, és arra tanítanád az embereket, hogy mit is jelent az Egyházban az öt szolgálati ajándék, mert ez Isten tökéletes akaratával kell, hogy összhangba kerüljön.” A következőt mondja a **11-es versben: „Igen, Krisztus az, aki apostolokat, prófétákat, evangélistákat, pásztorokat és tanítókat adott ajándékul az embereknek.”** Az angolban egyik Bibliafordítás szerint mindezeket az ajándékokat „kegyelemmel adta”. **12. vers:„Azért adta őket, hogy felkészítsék és kiképezzék Isten szent népét a feladatukra: Krisztus „Testének” felépítésére**.” Az angol szerint, hogy a szent híveket táplálják, gondozzák, felépítsék és felkészítsék arra, hogy az ő saját szolgálatukat végezzék. Tehát, hogy ők (az emberek) végezni tudják a saját szolgálatukat. Amikor ezt teszik, akkor fog felépülni és növekedni Krisztus Teste. Nem tudom, hogy meddig tartott ez a szakasz, de elég sokáig határozottan beszélt velem, amikor azt mondta, hogy az öt szolgálati ajándék a Krisztus Testében, amelyek az öt kegyelmi ajándékok, Isten kormányzása a földön az Egyházban. Van egy elhívásuk és ez pedig az, hogy táplálják, gondozzák és felkészítsék a szent híveket, a szenteket arra, hogy maguk elvégezzék a saját szolgálatukat. Tehát arról beszélt nekem, hogy az öt szolgálati ajándéknak Krisztus Testére kellene fókuszálnia, hogy úgy beszéljenek hozzájuk, hogy felépítsék őket és a hitnek egységére juttassa el őket, és akkor azok a szent hívek képesek lesznek arra, hogy felépüljenek a saját szolgálatukban. Nem hibázhatom ezt el, mivel Jézus nagyon közel állt hozzám, és úgy mondta ezt nekem, hogy aztán, akiket felkészítettek a saját szolgálatukra, ők kimennek a világ felé, hogy végezzék a saját szolgálatukat és onnan behozzák az aratást. Tehát azt magyarázta nekem, hogy az a Gyülekezet, amelyben ott van az öt szolgálati ajándék, az ő feladatuk az, hogy felépítsék Krisztus Testét. Azt magyarázta nekem, hogy a fontos az lenne, hogy ők ne a jelenlegi világhelyzetre fókuszáljanak, vagy a krízisre, a csapásokra, vagy a végidők próféciáira, hanem a Gyülekezet, az Egyház öt szolgálati ajándéka csakis arra kellene, hogy koncentráljon, hogy felemelje Jézust! Az Evangéliumot kellene magyarázniuk, tanítva az embereket mindazokra az áldásokra és jó dolgokra, amelyek Jézus Krisztusban vannak. Tehát, ez az elhívása az öt szolgálati ajándéknak. Azt mondta, az apostolok a küldöttek, akiket kiküldött. A próféták, akik szólnak, akik beszélnek. De amikor a próféták szólnak és az apostolok ki vannak küldve, arra vannak kiküldve, hogy felépítsék Krisztus Testét, az Egyházat, hogy növekedhessen, és nem arra vannak, hogy romboljanak. A próféták is azért kell, hogy szóljanak a Krisztus Testéhez, hogy őket felemeljék és érettségre juttassák. Az ő feladatuk nem az, hogy a világot szólítsák meg, és nem az, hogy belefolyjanak a jelenlegi világ helyzetének kérdéses dolgaiba. Azt mondta nekem: „Mikor láttad Tőlem, hogy Róma ellen beszéltem volna valaha is?” Azt feleltem: „nem hiszem, hogy ezt tetted volna…” Erre Ő: „Azért, mert nem is tettem! Én mindig csak azt mondtam, amit hallottam az Atyámtól és mentem, és hirdettem az Evangéliumot. Meggyógyítottam a betegeket, feltámasztottam a halottakat és kiűztem a démonokat és semmilyen politikai dolog ellen NEM mentem.” Azt mondta: „Én az Evangéliumot hirdettem!” Megdöbbentett engem, ahogy megmutatta azt, hogy mennyire letért az Egyház erről az útról, és azt mondta, ha a „Jó Hírt’, az Evangéliumot fogjátok csupán hirdetni az embereknek, az meg fogja változtatni őket és azok az emberek, akik megváltoztak, ők fognak tudni megváltoztatni másokat is.” Azt mondta, „ha odafordulnak, és Krisztus Testét elkezdik felépíteni, akkor ők kimennek majd és prédikálnak a munkahelyeken. Azt mondta, a keresztények számára az üzleti élet is szolgálati terület! A hívőknek, akik munkahelyeken dolgoznak, a munkahelyeik is szolgálat! Ott kell lenniük a hitetlenek között, hogy ott világítsanak! Viszont az öt szolgálati ajándék az Egyház számára lett elhívva és nem arra, hogy a világ ellen ítéleteket hirdessenek ki. Azt mondta „Kevin, a világ már meg lett ítélve, a gonosz már meg lett ítélve és azok is, akik engem elutasítanak. Teljesen nyilvánvaló az is, hogy átok alatt vannak. Nem kell már megátkozni azt, aki már átok alatt van. Azt mondta: abba kell hagyni azt, hogy a kecskékre figyelünk és rájuk összpontosítunk, a farizeusokra, a vallásos vezetőkre. Azt mondta: „ne utánuk menjetek, hanem fókuszáljatok, figyeljetek a bárányokra, a juhokra! Majd azt mondta: ne figyeljetek a konkolyra, amik a búzaszemek között vannak! Csak a búzára figyeljetek! Majd jönnek az angyalok, akik kettéválasztják a búzát a konkolytól, ez nem a ti dolgotok!” Majd egy nagyon mélységes dolgot mondott. Azt mondta: „ne az öt bolond szűzre összpontosítsatok!” Azt mondta: „az öt okos szűzre figyeljetek oda! Őket készítsétek fel! Adjatok nekik olajat és engedjétek nekik, hogy saját magukat is felkészítsék az Úr eljövetelére. Így kell, hogy kinézzen az öt szolgálati ajándékkal rendelkező Gyülekezet.” Tudom, hogy nagyon sokféleképpen gondolkodnak erről emberek, de Jézus Krisztus akkor is ezt mutatta nekem, és ez van az Igében is, amit épp felolvastam nektek. Tehát, ezek a szolgálók kell, hogy táplálják, gondozzák Krisztus Testét, hogy felépítsék azt. És az alábbit mondja a 13. versben, hogy az egységet kell munkálniuk a hitben. **Ef. 4:13** „**Meddig fog tartani ez a felépítés? Addig, amíg mindnyájan egységre és harmóniára nem jutunk az Isten Fia megismerésében, és mindabban, amit a hitünk magában foglal. Addig, amíg majd mindannyian egészen felnőtté válunk, és minden tekintetben Krisztusra fogunk hasonlítani.”** Ez azt jelenti, hogy mi mindnyájan egyet kell, hogy értsünk, és meg kell értenünk a teljességét annak, hogy mit jelent az, hogy megismerjük Isten Fiát. Más szavakkal, ez az érettségről beszél. Arról, hogy már nem a tejnek italával kell élnünk, hanem hússal! Az Igének szilárdságával! Amikor Jézus magyarázta nekem azt, amit Pál mondott, azzal fejeződik ez be, hogy egy tökéletes emberré válunk annak a dimenziójában, amikor teljes szellemi érettségre jutunk el, és teljesen kifejletté válunk Krisztus Testeként. **Ef. 4:14 „Akkor majd nem leszünk többé olyanok, mint a gyermekek. A különböző tanítások nem fognak ide-oda dobálni és elsodorni bennünket, mint a szél és a hullámok a csónakot. Akkor majd nem tud többé befolyásolni bennünket az emberek tévútra vezető ravaszsága.”** Isten akarata tehát számunkra az, hogy mindezeket a nehézségeket, ahogy megtapasztaljuk itt ezen a földön, és ahogy most a világon ezek a különböző dolgok történnek, ezek mind azért vannak, mert sátán e világ ura és a föld meg lett ítélve. Az elválasztódás már történik, és ezt folyamatosan látjuk. Ahogy én felnevelkedtem és már 40 éve az Úrral járok, három éve vagyok teljes idejű szolgálatban, de már 10 éves koromban Isten elhívott a szolgálatra. Láttam hatalmas változásokat, hogy csupán ebben az időben, amiben én élek benne, mekkora elválasztódás, elkülönülés vagy szeparálódás történik, hogy Isten igaz hívei, akik ismerik a feltámadás erejét, teljesen elkülönülnek azoktól az emberektől, akik csupán csak vallásos szinten élik az életüket. Óriási elválasztódás jön, és Jézus azt mondta, hogy ez nagyon nyilvánvalóvá fog válni. Azt mondta, hogy az elkövetkező néhány hónapon belül ez annyira ki fog majd éleződni, hogy el fogunk veszíteni barátokat. Olyanokat, akik nem lesznek képesek arra, hogy az Ige húsával táplálkozva menjenek előre, hanem csak a tejnek italával akarnak továbbra is táplálkozni és csak azon a szinten megmaradni. Azoknak az embereknek nem fog jól menni, mert az alapjaik nem lettek megfelelően lerakva. Nem a kősziklára lett építve, hanem homokra és nagyon evidenssé fog az válni, hogy van öt okos szűz és van öt bolond szűz és csak ötöt ragadt el az Úr, amikor a Vőlegény megérkezett. Csupán a felét az embereknek, pedig mindannyian szüzek voltak és mindannyian várták Őt vissza, de nem voltak mindnyájan készek! Ez valami olyasmi, amit nem lehet a Bibliából kivenni, mert ez ott van leírva és ott is marad. Tehát meg kell válnunk az éretlenségtől és Krisztus Testeként végre fel kell, hogy nőjünk. Hogy tehetjük ezt? Pál apostol rámutatott erre a 14-es versben, hogy az éretlenségünk véget kell, hogy érjen! **Ef. 4:14-16 „Akkor majd nem leszünk többé olyanok, mint a gyermekek. A különböző tanítások nem fognak ide-oda dobálni és elsodorni bennünket, mint a szél és a hullámok a csónakot. Akkor majd nem tud többé befolyásolni bennünket az emberek tévútra vezető ravaszsága. Ragaszkodjunk hát az igazsághoz, növekedjünk fel az isteni szeretetben, és kapcsolódjunk össze minden tekintetben Krisztussal, aki a „Fej”! Mert Krisztus illeszti és kapcsolja össze a test különböző részeit, amelyek mind a saját feladatukat végzik, és segítik egymást. Így az egész „Test” arányosan növekedik és fejlődik az isteni szeretet által.”** Tehát, mi vagyunk Krisztus Teste itt ezen a földön! Csak gondolkodjunk el azon, hogy mennyire hatékonyak tudnánk lenni akkor, hogyha eggyé válnánk - először is mindannyian egyenként Krisztussal és aztán Őbenne egymással. Majd Jézus azt mondta, hogy a végidőkben nagyon nyilvánvalóvá fog válni az, hogy kik a Krisztusnak igazi Teste, akik az Ő követői, mert ők egymással is eggyé tudnak válni! És ezért látogatott meg engem. Azt mondta, nagyon sok félreértés van jelenleg arról, hogy milyen szerepet is kellene betöltenünk itt ezen a földön. Azt mondta, hogy vannak emberek, akik már csak arra várnak, hogy elérkezzen a második eljövetelem, holott az Atya pedig Krisztus Testére vár, hogy mi végrehajtsuk azt, amit már Jézus elvégzett. Szóval, az Atya ránk vár, hogy Isten ellenségeit lábának zsámolyául tegyük azáltal, hogy a Királyság kulcsait vesszük a kezünkbe, melyeket Ő nekünk adott, hogy azzal hajtsuk mindezeket végre. Ami azt jelenti, hogy megkötözzük és eloldjuk a dolgokat, egyetértésbe, egységbe kerülünk és hatalmat veszünk és uralmat gyakorlunk és elkezdjük visszavenni azt, amit az ördög ellopott tőlünk. Igénybe vesszük az áldásokat, elkezdünk prédikálni és tanítani és mindenkinek beszélni Jézusról, és amikor ez megtörténik, Krisztus Teste teljesen nyilvánvalóvá fog válni. Van egy elválasztódás, egy szeparálás, de Krisztus Teste növekedni fog és a valós célját beteljesíti az öt szolgálati ajándék. A 16-os versben azt mondja, hogy az Ő Teste, az Ő képmására lett megalkotva. Ők azok, akik szeretetben járnak! Az alábbit magyarázta nekem Jézus: innentől fogva, nagyon evidens, tehát nyilvánvaló lesz az, hogy kik azok, akik erőben járnak, mert az ő szolgálatukat jelek és csodák fogják követni. És most az átlag-hívőkről beszélek és nem az öt szolgálati ajándékról! Egyszerű hívőkről! Azt mondta, hogy mivel az öt szolgálati ajándék megteszi a maga feladatát, ezért Krisztus Testében a hívek meg tudják tenni az ő saját részüket. A hívőknek kell, hogy jelekben is csodákban járjanak. Rajtuk keresztül kell, hogy történjenek a csodák - a halottak feltámasztása, az ördögök kiűzése, ezt nekik kellene csinálniuk. Az öt szolgálati ajándékkal rendelkező pedig a Krisztus Teste felé kellene, hogy szolgáljon, hogy őket felépítsék, hogy összhangba kerüljenek, egységbe kerüljenek Istennel és egymással. Azáltal, hogy tanítják őket, prédikálnak nekik, prófétálnak, bátorítják őket, az apostolok, akik a kiküldöttek, ők felépítik a Gyülekezeteket és megalapozzák Isten munkáját. De sokkal több mindent is kellene tennünk. Jézus megmutatta nekem azokat a különböző dolgokat, amiket akart, hogy én tegyek, és mondott néhány személyes dolgot is nekem és elmagyarázta, hogy az elkövetkező 11 évben mire összpontosítsak és figyeljek oda. Azt mondta, hogy most ebben az időszakban öt új programot kell elindítanom, méghozzá azonnal. Hogy szolgáljak az emberek felé és ennek öt különböző aspektusa vagy útvonala lesz. Elhúzott előttem egy függönyt, és megmutatta nekem az elkövetkező 11 évemet és elmagyarázta nekem, hogy mit fogok majd csinálni. Neveket mondott, helységneveket, időpontokat és azt is elmagyarázta, hogy hogyan kezdjek bele. Ő meg akarja ugyanezt tenni veled is, és neked is ugyanígy meg akarja mutatni teljesen ugyanúgy! A Krisztusban való életed még csak most kezdődik el, mert ezekben az utolsó időkben nekünk kell, hogy tündököljünk, ragyogjunk! Szeretnék most ugrani a húszas vershez. **Ef.4:20-21 „Ti azonban Krisztust egészen másmilyennek ismertétek meg! Tudom, hogy már hallottatok róla, és meg is tanítottak titeket azokra az igazságokra, amelyek Jézusban öltöttek testet.”** Jézus elkezd majd megnyilvánulni a Testén keresztül itt a földön, mindannyiunkon keresztül egyen-egyenként, a hívőkön keresztül és azt mondta, elkezdem meglátogatni az embereket. És miután olyan személyes dolgokat mondott nekem, ami nem tartozik a nyilvánosságra, utána azt mondta, hogy elkezd meglátogatni embereket. Angyalok lesznek kijelölve emberek házaihoz, akik bemennek az emberek házaiba és ott is maradnak, és nem mennek el onnan. És egy olyan környezetet fognak teremteni, ahol az emberek elkezdenek járni Isten erejében. Azt mondta, hogy olyan tüzes szenet fog emberek házába adni, amely szellemi tűz lesz emberek otthonaiban. Angyalok fognak ki és bejárni és elkezdenek befolyással lenni majd emberekre és családokra. Befolyással lesznek Gyülekezetekre, az Egyházra. Környékekre vagy szomszédságra. Sőt, egész városokra is. Ez elkezd majd terjedni és mindenhol fog történni, de olyan egyénekkel fogja elkezdeni, mint te és én, akiket azáltal fog befolyásolni, hogy kijelentéseket ad nekik és sokaknak lesz meglátogatásokban részük! Nemcsak meglátogatja őket, hanem ott is maradnak angyalok, tehát lakozást vesznek náluk. A régi természetet el kell hagyniuk! Azt is magyarázta nekem, hogy sokan nem váltak meg a múltjuk bűneitől és mivel nem fogadják még el, amit Jézus tett értük a kereszten, ezért még mindig benne élnek egy bűnösségi tudatban, egy bűntudatban, és nem tiszta a lelkiismeretük. De ez azért is van, mert az ellenség is becsapja őket, de önmagukat is becsapják. Nem így kellene ennek lennie. Azt mondta, hogy sokan a saját önző vágyaik csapdájában élnek benne, és testi módon élnek, és megadják magukat a testiségüknek. Végig vette velem a 22-es verstől. **Ef. 4:22-23** **„Ennek megfelelően hagyjátok el a korábbi gonosz életmódotokat, és vessétek le a régi emberi természetet, amely már teljesen megromlott a saját rossz irányba vezető vágyai miatt. Teljesen újítsátok meg a gondolkozásotokat”.** Ez a kijelentés vagy kinyilatkoztatás kell, hogy hatással legyen rád, mint ahogy rám is hatással volt. El tudod azt képzelni, hogy ilyen sokáig együtt voltam Jézussal, több mint öt órán át, és azóta más emberré lettem. Már másnap úgy ébredtem fel, mint egy teljesen más ember. Megváltoztam, mert felfedeztem azt, hogy nem tudtam mindent és nem is értettem mindent. De ahogy megmutatta nekem, és felfedte előttem ezeket az igazságokat, el kellett ismernem, hogy mi - mint öt szolgálati ajándék az Egyházban, már előttünk van mindaz, amit csinálnunk kell, és rengeteg munkánk lesz. Kell, hogy kapjunk kijelentést Isten Igéjéből, és az embereknek abból a kijelentésből, kinyilatkoztatásból kell szolgálnunk. Abba kell hagynunk, hogy a krízishelyzetekre, a csapásokra, vagy a jelenlegi világeseményekre és a végidők próféciáira fókuszáljunk. Csak arra szabad összpontosítanunk, hogy felemeljük Jézust, és ki kell képeznünk Krisztus Testét, felépítve őket, hogy lekerüljenek a tejnek italáról és húsevőkké váljanak, hogy el tudjanak menni az üzleti életben és bármilyen más munkahelyen is oda, ahol evangelizálni tudnak. Segítenek embereknek, hogy bejöhessenek az Egyházba, és hogy megismertessék velük az üdvösséget. Azt, hogy a megtérés, a megváltás csakis Jézus Krisztuson keresztül történhet. Majd a 24-es versben azt mondja, **Ef. 4:24** „**Öltsétek fel az „új embert”, akit Isten úgy teremtett, hogy Őhozzá hasonlítson, igazságosságban és szentségben éljen.”** Ennek így kellene lennie. Nekünk ezt kellene magunkévá tennünk! Hány olyan embert ismersz, akinek mindenféle gondjaik vannak a keresztény életükben és tele vannak kétségekkel, hitetlenséggel és félelmekkel? Ez nagyrészt azért is van, mert a szolgálók a csapásokra fókuszálnak és a végidők eseményeire. Jézus azt mondta, hogy Ő végzett ezzel. Azt mondta, hogy „Én azt akarom, hogy az Én szolgáim engem emeljenek fel, mert ha Engem felemelnek, Én mindeneket magamhoz vonzok!” (Ján.12:32) A Krisztusról szóló bizonyságtétel a prófétaság Szelleme. (Jel.19:10) Azt mondta, ha ezt teszitek, az emberek meg fognak változni és ez a változás végig fog söpörni az egész világon és a még meg nem tért emberekre is kihatással lesz és meg fognak térni, be fognak jönni Isten Királyságába, mert látni fogják a nagy változást rajtunk. Meg fogják látni, hogy Isten Szellemének milyen megnyilvánulásai, manifesztációi lesznek. Folytatjuk ezt, **Ef. 4:24-25 „Öltsétek fel az „új embert”, akit Isten úgy teremtett, hogy Őhozzá hasonlítson, igazságosságban és szentségben éljen. Ezért soha többé ne hazudjatok! „Mindig igazat mondjatok egymásnak”, hiszen mindannyian ugyanahhoz a „Testhez” tartozunk!”** Ahogy Jézus végig vette velem ezeket, azt mutatta meg nekem, hogy nagyon sok keresztény hazudik. Nagyon sokan nem az igazságot mondják, és úgy gondolják, hogy ez teljesen rendben van így. De ez nincs rendben! Keresztényként sem csaphatunk be embereket és egyáltalán nem oké az, hogy hazudunk. Azt mondta, a Krisztus Testének igazságot kell szólnia szeretetben, és mi kell, hogy képviseljük Krisztust a világ szemében. És ha még mi is hazudunk egymásnak és hazudunk a világnak is, akkor nem különbözünk tőlük semmiben sem és akkor hatéktalanná válunk. Jézus arra mutatott rá, hogy ez egyenlő a langymelegséggel és azt mondta: „Én végeztem a langymelegséggel!” Azt mondta, hogy eljött az ideje annak, hogy a langymelegeket ki fogom köpni a számból. És ha megfigyeljük a Jelenések könyvében, amikor Jánosnak mondta ezeket, azt mondta a **Jelenések 3:15-16-ban: „Legyél bár forró vagy hideg, de ha langymeleg vagy, kiköplek az én számból.”** Akkoriban azoknak a Gyülekezeteknek szólt, akik Észak-Törökország területén voltak. Hét Gyülekezet volt, amelyek mind eltűntek azóta. Azt mondta, hogy meg kell térnünk és vissza kell fordulnunk az alapokhoz. Azokhoz a dolgokhoz, amik a kezdet kezdetén ott voltak. A **Jel.3:22**-ben azt mondta **„akinek van füle hallja, amit Isten Szelleme mond…”** - és figyelmeztette őket, mégis mindazok a Gyülekezetek már oda lettek, megszűntek. Pedig Jézus figyelmeztette őket, hogy kiköpi őket a szájából, hogyha langymelegek. Mindenkinek el kell, hogy mondjam ezt az üzenetet azért is, hogy megmagyarázzam, mi van Isten szívében erre a generációra nézve. Fel kell azt fedeznünk, hogy a mi újjászületett, „újra teremtett” szellemünk, amit Jézus Krisztus által Isten adott nekünk, az újjászületés élménye biztosítja számunkra, hogy egyesüljünk Ővele, és hogy megújuljunk. És ez az igaz szentség szférájában történik. El vagy választva, el vagy különítve és éppen ezért az őszintetlenségből meg kell térned, és abból, hogy nem vagy egyenes. Kell, hogy te magad megnyilvánulj az igazságban, hogy az emberek a világban meglássák ezt rajtad, mert ha az emberek a világban azt látják, hogy te őszinte vagy, akkor akarnak ennek részei lenni. Mert a világi emberek is a valós dolgokra vágynak. Úgy gondolom, hogy ők akarják azt, ami a valódi, a valós. Nekünk kell igazakká, igazivá, valódivá válnunk ezen a világon. Szóval, Jézus azért is magyarázta el ezt nekem a 26-os verstől, azt mondja **Ef. 4:26-27 „Még ha haragudtok is, de ne vétkezzetek!” Mielőtt a nap véget ér, szabaduljatok meg a haragtól! Ne adjatok helyet magatokban a sátánnak, ne adjatok neki semmi lehetőséget!”** Majd beszélt nekem a mi érzelmi és elmebeli világunkról, hogy ezeket muszáj félre tennünk. Pál is erről beszél itt, hogy azok nehogy bűnre vezessenek bennünket. Te keresztényként igenis félre tudsz menni, el tudsz bukni, hogyha bűnre vezetnek téged ezek a dolgok. Azt mondja, hogy ne engedd, hogy a haragod vezessen, kontroláljon téged! Nehogy bosszúra indítsanak az érzelmeid! Egyetlen napra se engedd ezt meg! 27-es vers: Ne engedj az ördögnek egy talpalatnyi helyet sem arra, hogy manipuláljon téged! Jézus tovább folytatta Pál szavait. **Ef. 4:28-29 „Aki eddig lopott, többé ne lopjon, hanem dolgozzon! Saját kezével végezzen hasznos munkát, hogy még a szegényeknek is adhasson valamit! Többé ne káromkodjatok, és romlott beszéd ne hagyja el a szátokat! Csak olyat mondjatok, ami a javát szolgálja annak, aki hallja! Legyen a beszédetek kedves és építő!”** Azt mondta, hogy ne beszélj csúnyán az emberekkel! Ne használj gúnyos és bántó szavakat! Ilyen szavak el se hagyják a szádat! Csakis olyan szavakat használj, amely téged is és más embereket is felépít és bátorít! Használd az ajándékodat arra, hogy felépíts embereket. Ezt azáltal teheted meg, hogy a kegyelem szavait beszéled, és segítesz az embereknek. **Ef. 4:30** **„Ne szomorítsátok meg Isten Szent Szellemét, aki által meg vagytok jelölve arra az időre, amikor elnyeritek a teljes megváltást!”** A Szent Szellem az, aki elpecsétel mindent! Jézus nagyon erősen fejezte ki azt, hogy az öt szolgálati ajándéknak mennyire helyre kell kerülnie, és hogy a Szent Szellem gyümölcsei manifesztálódjanak, nyilvánuljanak meg és ne pedig a testnek gyümölcsei. **Ef. 4:31-32 „Tisztítsátok ki magatokból a keserűséget, haragot, indulatosságot és mindenféle egyéb gonoszságot. Soha ne kiabáljatok mérgesen a másikra, ne kívánjatok rosszat senkinek, ne átkozódjatok! Ellenkezőleg, legyetek mindig kedvesek és együtt érzők! Bocsássatok meg egymásnak, amiként Isten is megbocsátott nektek Krisztusban.”** Jézus nagyon határozottan beszélt az öt szolgálati ajándékról és arról, hogy mennyire a Szellem gyümölcseinek kell megnyilvánulnia az életünkben és nem pedig a test gyümölcseinek, ami itt ezekben az igeversekben is láthatóak. A 31-es versben azt mondta, ezeket tisztítsuk ki magunkból, vessük ki az életünkből! Mi, mint tanítványok, mint hívők, mint Isten Igéjének tanulói, muszáj, hogy odafigyeljünk arra, amit Jézus mond a Gyülekezeteknek, az Egyháznak. Ha Ő azt mondja, hogy végzett a langymelegséggel, a hitetlenséggel, a kétellyel és a félelemmel, ha Ő végzett ezekkel, akkor nekünk is így kellene tennünk. Tudom, hogy segítséget fog nyújtani nektek, ha áttanulmányozzátok mélyrehatóan ezeket az Igéket. Fel kell, hogy ismerjétek azt, amit mond, hogy Isten maga adta a Gyülekezeteknek az apostolokat, a prófétákat, a pásztorokat, a tanítókat, az evangélistákat. Az ő céljuk, rendeltetésük az, hogy felépítsék Krisztus Testét és nem pedig az, hogy ítélgessék Krisztus Testét vagy a világot. Nem „az ítélkező szolgálatot” kapták az Úrtól! Isten már megítélte a világot és azért vannak már ítélet alatt, mert elutasították Jézust, visszautasították Istent, és ezért átok alatt vannak és ez teljesen nyilvánvaló. Krisztus Testében a próféták, az apostolok, a tanítók, a pásztorok és az evangélisták kell, hogy úgy beszéljenek, hogy felépítsék Krisztus Testét. Hogy Isten Királyságának titkairól beszéljenek az embereknek. A prófétáknak nem szabad megfeledkezniük arról,- és Jézus ezt nagyon nyomatékosan mondta nekem, - hogy Isten jósága az, ami az embereket megtérésre indítja! A világban élő embereket is, ahogy bennünket is, Isten jósága vezeti megtérésre! (Róma 2:4) Figyelj! Ez fogja - Isten jósága fogja - az üzleti világban is és a munkahelyeken is az embereket megtérésre vezetni és azért fogják elfogadni Istent, mert meg fogják látni, ahogy Isten maga megnyilvánul az életünkben. És ez az, hogy az igaz Evangélium lesz hirdetve! Isten jóságának manifesztálása, megnyilvánulása lesz az életedben. Azért szeretném újra kihangsúlyozni ezt, mert maga Jézus is ennyire kihangsúlyozta ezt, amikor mondta nekem: „Jézus és az Atya, - mi - szeretjük az embereket és nem mi csináljuk ezeket a borzalmas dolgokat, amik jelenleg történnek a világban!” Azt mondta: „Mondd el az embereknek, mindenkinek tudnia kell, hogy ez nem Isten munkája, hanem a gonosz műve. Ő az, aki az e világ istene. Ő cselekszi ezeket, mivel ezt a bukott világot elfoglalta és jelenleg ő uralja. De bátorítsd az embereket, és mondd el nekik, hogy Jézus Krisztus azért halt meg, hogy engesztelést szerezzen számukra, elhozta a Jubileum évét, hogy megbocsássa a bűneiket, és Isten nem haragszik rájuk, mert Jézus Krisztus kifizette az árát a bűneiknek! Azt mondta: mondd el az embereknek, hogy fogadják el Őt és az Evangélium üzenetére hallgassanak, és akkor meg fog törni az átok az életükön! Azt mondta, hogy mindazok a gonosz dolgok, amik történnek, nem is fognak közelíteni hozzájuk. Elmagyarázta, hogy amikor az Evangélium hirdettetni fog és az emberek megtérnek, akkor be fognak majd menni a Mindenható titkos helyére. A Mindenható árnyékába, és megkapják mindazokat az áldásokat, amik ott vannak a 91-es zsoltárban. Nem véthetem ezt el, mivel Jézus ott ült mellettem és igeversről-igeversre haladtunk együtt, ahogy magyarázta nekem a dolgokat. Azt mondta, hogy többé ne adjátok át magatokat a test kívánságainak! Váljatok újra ártatlanokká, mint a gyerekek, mert valóban a Mindenható Istennek vagytok a gyermekei, és egy különleges, magasrangú elhívásotok van! Ti lettetek kiválasztva arra, hogy ebben a generációban éljetek, hogy az Atya dicsőségét tükrözzétek vissza! Szóval, vegyetek bátorítást ebből! Majd azután Jézus megmutatta nekem, a bizonyságtevők fellegei vesznek körül bennünket (Zsid.12:1) és szurkolnak nekünk! Mert ők nagyon keményen dolgoztak azért, hogy mi oda kerülhessünk, arra a helyre, ahol most vagyunk. És most, velük együtt meg fogjuk látni Isten tervének a kicsúcsosodását az emberiség számára. Mi egy nagyon fontos részei vagyunk ezen korszak utolsó szakaszának! Az utolsó időkben élünk! Ahogy Jézus ezt kihangsúlyozta nekem, úgy szeretném ezt nektek kihangsúlyozni: „ne vesd el magadtól Isten kegyelmét, amelyet Ő neked adott, és ne hátrálj meg semmi esetre sem, mert Isten ereje most nagyon nyilvánvalóvá fog válni! Mi – hívőként, akik itt vagyunk ezen a földön ebben az időben, ebben a generációban, nekünk kell Isten dicsőségét visszatükrözni! Rajtunk kell meglátszania Isten dicsőségének. Nekünk kell szólnunk arról, hogy a mi Istenünk, aki a Mennyben van, Ő jó Isten! Nem szabad meghátrálnunk! Legyél az a hívő, legyél az az apostol, legyél az a próféta, az az evangélista, az a tanító, az a pásztor, akit Isten elhívott és ne lépj vissza! Ne hátrálj meg! Hívőként ti vagytok Isten keze ezen a földön, az Ő nagykövetei! A munkahelyeden, a vállalkozásodban, mindenütt! Mindig késznek kell lenned arra, hogy beszélj Jézusról mindenkinek! Mindig legyél kész arra, hogy segítesz az embereknek, és elhozod a változást és az angyalok ott állnak melletted, hogy segítsenek neked! Jézus megmutatta, hogy óriási módon meg fog nőni az angyali tevékenység és ez nagyon nyilvánvalóvá fog válni az életedben! Most ebben a pillanatban is, ahogy hallgatod ezt az üzenetet! Most ezt megkapod! Úgy fogsz tovább menni, hogy teljesen meg fogsz változni és más emberré leszel, mert nagykövet vagy! És amikor életed végén a Mennybe fogsz kerülni, emlékezni fogsz erre a mai napra! Emlékezni fogsz erre az üzenetre! Emlékezni fogsz arra, hogy azt mondta neked az Úr, hogy ne legyél a bolond szüzek közül való és ne találd magad a rossz oldalon! Találd magad Krisztusban! Találd magad úgy, hogy Krisztus munkáit cselekszed! Olajával tele töltöd az olajlámpásod és az okos szüzek közül való vagy, aki készen áll! Aki megtisztította magát teljesen és szeplőtlen, és készen áll arra, hogy bármikor menjen és fény legyen ebben a világban és világítson. Soha, de soha ne kételkedj Isten szeretetében, mert a te Apukád, mennyei Édesapád, az Atya szeret téged! Jézus azt mondta: „Atyámmal és a Szent Szellemmel együtt megterveztük ezt az egészet, mielőtt bárki is megszületett volna erre a földre. Mi, - a Szentháromság együttesen megterveztük, hogy mindenki nyerhessen, győzhessen! Az volt a tervünk, hogy mindenki a Mennybe kerülhessen, és azt mondta: menjetek ki és mondjátok el az embereknek, hogy ki lett értük fizetve az ár, hogy bejöhessenek és együtt lehessenek Velünk a Mennyben!” Isten áldjon meg titeket. Ez volt a második rész és itt folytatjuk a harmadik részben.